CELEX: 32010D0219
Language: fi
Date: 2010-04-16 00:00:00
Title: 2010/219/: Komission päätös, annettu 16 päivänä huhtikuuta 2010 , Indonesiasta tuotavia ihmisravinnoksi tarkoitettuja kalastustuotteita koskevista erityisedellytyksistä tehdyn päätöksen 2006/236/EY kumoamisesta (tiedoksiannettu numerolla K(2010) 2354) (ETA:n kannalta merkityksellinen teksti)

17.4.2010   
            
            
               FI
            
            
               Euroopan unionin virallinen lehti
            
            
               L 97/16
            
         KOMISSION PÄÄTÖS,
   annettu 16 päivänä huhtikuuta 2010,
   Indonesiasta tuotavia ihmisravinnoksi tarkoitettuja kalastustuotteita koskevista erityisedellytyksistä tehdyn päätöksen 2006/236/EY kumoamisesta
   (tiedoksiannettu numerolla K(2010) 2354)
   (ETA:n kannalta merkityksellinen teksti)
   (2010/219/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (1) ja erityisesti sen 22 artiklan 6 kohdan,
   ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (2) ja erityisesti sen 53 artiklan 1 kohdan b alakohdan,
   sekä katsoo seuraavaa:
   
               (1)
            
            
               Indonesiasta tuotavia ihmisravinnoksi tarkoitettuja kalastustuotteita koskevista erityisedellytyksistä 21 päivänä maaliskuuta 2006 tehty komission päätös 2006/236/EY (3) hyväksyttiin, koska Euroopan komission tarkastuskäynneillä kyseiseen kolmanteen maahan ilmeni vakavia puutteita kalastustuotteiden käsittelyn hygieniassa.
            
         
               (2)
            
            
               Päätöstä 2006/236/EY muutettiin komission päätöksellä 2008/660/EY (4), jolla poistettiin vaatimus testata Indonesiasta peräisin olevat kalastustuotteet vesiviljelytuotteissa esiintyvien histamiinin ja raskasmetallien varalta.
            
         
               (3)
            
            
               Päätöksen 2006/236/EY mukaan jäsenvaltioiden on varmistettava, että jokainen Indonesiasta tuotavia muita kalastustuotteita kuin vesiviljelytuotteita sisältävä lähetys tutkitaan tarvittavilla testeillä sen varmistamiseksi, että kyseiset tuotteet eivät ylitä tiettyjä raskasmetallien enimmäispitoisuuksia.
            
         
               (4)
            
            
               Päätöksessä 2006/236/EY säädetään lisäksi, että kyseistä päätöstä tarkistetaan Indonesian toimivaltaisten viranomaisten antamien takeiden ja jäsenvaltioiden tekemien testien tulosten perusteella.
            
         
               (5)
            
            
               Jäsenvaltioiden Indonesiasta tuoduille kalastuotteille tekemien testien tulokset ovat myönteiset raskasmetallien suhteen. Lisäksi Indonesia on nyt toimittanut komissiolle asianmukaiset takeet. Sen vuoksi ei ole enää tarpeen testata jokaista kalastustuotelähetystä raskasmetallien varalta.
            
         
               (6)
            
            
               Päätös 2006/236/EY olisi sen vuoksi kumottava.
            
         
               (7)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Kumotaan päätös 2006/236/EY.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 16 päivänä huhtikuuta 2010.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 24, 30.1.1998, s. 9.
   
      (2)  EYVL L 31, 1.2.2002, s. 1.
   
      (3)  EUVL L 83, 22.3.2006, s. 16.
   
      (4)  EUVL L 215, 12.8.2008, s. 6.